На основу члана 19. став (1) и члана 20., а у вези са чланом 31. став (1) Закона о државној служби у институцијама Босне и Херцеговине („Службени гласник БиХ“, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 и 93/17), Агенција за државну службу Босне и Херцеговине, у име Државне агенције за истраге и заштиту, расписује

**ИНТЕРНИ ОГЛАС**

**за попуњавање радних мјеста државних службеника**

**у Државној агенцији за истраге и заштиту**

**1/01 Стручни савјетник за стратешко планирање**

**2/01 Стручни савјетник - аналитичар**

**3/01 Виши стручни сарадник - аналитичар за обраду сумњивих трансакција**

**4/01 Стручни савјетник - оперативни аналитичар**

**4/02 Стручни савјетник за истраживање ратних злочина**

**5/01 Шеф Одсјека за кадровске послове, развој људских ресурса и обуке**

**6/01 Стручни савјетник - аналитичар**

СЕКТОР ЗА ПЛАНИРАЊЕ, АНАЛИТИКУ, САРАДЊУ И ИНФОРМИСАЊЕ

Одсјек за стратегију, планирање, аналитичке послове и заштиту личних података

**1/01 Стручни савјетник за стратешко планирање**

**Опис послова и радних задатака:** Предлаже методологију израде стратешких планова Агенције, учествује у утврђивању стратешких циљева развоја и обавља послове стратешког планирања развоја Агенције, прати реализацију усвојених стратешких планова развоја и на основу анализе предлаже измјене и допуне утврђених стратешких циљева Агенције, пружа стручну помоћ основним организационим јединицама Агенције у праћењу и реализацији стратешких планова и израде годишњих планова рада и извјештаја основних организационих јединица, у складу са утврђеном динамиком реализације стратешких циљева Агенције, на основу чега сачињава периодичне извјештаје Агенције, предлаже мјере за унапређење система стратешког планирања Агенције, обавља и друге послове у складу са законом и по налогу шефа Одсјека. За свој рад непосредно је одговоран шефу Одсјека.

**Посебни услови:** ВСС – завршен правни, економски факултет или други факултет друштвеног смјера или еквивалент болоњског система студирања вреднован са минимално 240 ЕЦТС бодова, најмање три године радног искуства на истим или сличним пословима, положен стручни управни испит, познавање прописа из области заштите тајних података, познавање рада на рачунару.

**Статус:** Државни службеник – стручни савјетник.

**Број извршилаца**: један (1)

**Мјесто рада**: Источно Сарајево

КРИМИНАЛИСТИЧКО-ИСТРАЖНО ОДЈЕЉЕЊЕ

Одјел за криминалистичко-обавјештајне послове

**2/01 Стручни савјетник - аналитичар**

**Опис послова и радних задатака:** Заприма, провјерава, претражује базе података, анализира и процјењује информације, податке и документацију која се односи на појединца, групу и кривична дјела, у складу са Кривичним законом БиХ, а у сврху одређивања постоје ли основе сумње да је почињено кривично дјело, шефу Одсјека доставља приједлог и смјернице за даљи ток дјеловања у расвјетљавању кривичних дјела из надлежности Суда БиХ, сачињава оперативне анализе криминала уз шематски приказ односа појединих особа повезаних са одређеним кривичним дјелом или криминалном скупином са приједлогом мјера и радњи, што служи као основа за кривичне истраге, визуелно приказује телефонске анализе разговора приликом чега остварује сарадњу са унутрашњим организационим јединицама Одјела, Тужилаштвом БиХ по чијој наредби врши потребна аналитичка вјештачења која по потреби заступа на Суду БиХ, предлаже шефу Одјела концепт извјештаја о обавјештајној процјени са образложеном оцјеном за даље поступање, те достављање предложених оцјена уколико садржај извјештаја о обавјештајној процјени може допринијети листи показатеља, статистичких података и/или годишњем извјештају, обавља и друге послове у складу са законом и које му одреди шеф Одјела. За обављање послова из своје надлежности непосредно је одговоран шефу Одјела.

**Посебни услови:** ВСС - завршен правни, економски, факултет безбједности или други факултет друштвеног смјера или еквивалент болоњског система студирања вреднован са минимално 240 ЕЦТС бодова, најмање три године радног искуства на истим или сличним пословима, положен стручни управни испит, познавање прописа из области заштите тајних података, познавање рада на рачунару.

**Статус:** Државни службеник – стручни савјетник.

**Број извршилаца**: два (2)

**Мјесто рада**: Источно Сарајево

ФИНАНСИЈСКО-ОБАВЈЕШТАЈНO ОДЈЕЉЕЊЕ

Аналитички одсјек

**3/01 Виши стручни сарадник – аналитичар за обраду сумњивих трансакција**

**Опис послова и радних задатака:** Заприма, провјерава, истражује базе података, те анализира информације, податке и документацију о сумњивим трансакцијама и другим пријављеним трансакцијама у складу са прописима који регулишу област спречавања прања новца и финансирања терористичких активности у мање сложеним предметима, а у сврху одређивања постоји ли сумња на почињено кривично дјело прања новца и/или финансирања терористичких активности, даје приједлог шефу Одсјека за привремену обуставу новчаних трансакција и о престанку тих обустава у складу са релевантним прописима, учествује у припреми концепта извјештаја о обавјештајној процјени с образложеном оцјеном за даље поступање, те доставља предложене оцјене уколико садржај извјештаја о обавјештајној процјени може допринијети листи показатеља, статистичких података и/или годишњем извјештају, обавља и друге послове у складу са законом и које му одреди шеф Одсјека. За свој рад непосредно је одговоран шефу Одсјека.

**Посебни услови:** ВСС – завршен економски, правни, факултет безбједности или други факултет друштвеног смјера или еквивалент болоњског система студирања вреднован са најмање 180 ЕЦТС бодова, најмање двије године радног искуства на истим или сличним пословима, положен стручни управни испит, познавање прописа из области заштите тајних података, познавање рада на рачунару.

**Статус:** Државни службеник – виши стручни сарадник.

**Број извршилаца**: један (1)

**Мјесто рада**: Источно Сарајево

СЕКТОР ЗА ИСТРАЖИВАЊЕ РАТНИХ ЗЛОЧИНА И КРИВИЧНИХ ДЈЕЛА КАЖЊИВИХ ПО МЕЂУНАРОДНОМ ХУМАНИТАРНОМ ПРАВУ

**4/01 Стручни савјетник - оперативни аналитичар**

**Опис послова и радних задатака:** Заприма, провјерава, истражује информације, податке и документацију која се односи на појединце, групе и/или одређена кривична дјела ратних злочина и кривична дјела кажњива по међународном хуманитарном праву, а све с циљем одређивања постоје ли основи сумње на почињено кривично дјело, на основу сачињене анализе презентује добивену шему и даје процјену вјероватноће о постојању одређеног кривичног дјела, даје смјернице за даљи ток дјеловања за расвјетљавање кривичног дјела, припрема дијаграме и шематске приказе одређеног кривичног дјела на основу којих даје приједлог за даље поступање с циљем провођења истраге, при чему остварује сарадњу са Обавјештајно-аналитичким одсјеком и Одсјеком за истраге, те Тужилаштвом БиХ и Судом БиХ, припрема најзахтјевније извјештаје и планове рада Сектора и начелнику предлаже концепт истих, као и аналитичке закључке и процјене, те усмјерава и пружа стручне савјете запосленима у Сектору, а све с циљем унапређења рада и доприноса листи показатеља, статистичких података и/или годишњих извјештаја, истиче главна питања у вези са ратним злочинима, пружа релевантне правне информације и анализе с циљем провођења стратегије истраге, што обухвата и потенцијални предмет истраге, обавља и друге послове и задатке у складу са законом и које му одреди начелник Сектора. За обављање послова из своје надлежности непосредно је одговоран начелнику Сектора.

**Посебни услови:** ВСС - завршен правни, економски, факултет безбједности или други факултет друштвеног смјера или еквивалент болоњског система студирања вреднован са минимално 240 ЕЦТС бодова, најмање три године радног искуства на истим или сличним пословима, положен стручни управни испит, познавање прописа из области заштите тајних података, познавање рада на рачунару.

**Статус:** Државни службеник – стручни савјетник.

**Број извршилаца**: један (1)

**Мјесто рада**: Источно Сарајево

Обавјештајно-аналитички одсјек

**4/02 Стручни савјетник за истраживање ратних злочина**

**Опис послова и радних задатака:** Самостално саставља најзахтјевније анализе и аналитичке осврте, руководи аналитичким истрагама, припрема најзахтјевније извјештаје, припрема аналитичке закључке и процјене, усмјерава и пружа стручне савјете запосленима, анализира кривичне пријаве и информације, прати и проучава питања ратних злочина и кривичних дјела кажњивих по међународном хуманитарном праву, истиче главна питања у вези са ратним злочинима, пружа релевантне информације и анализе с циљем провођења стратегије истрага, што обухвата и потенцијални предмет истраге, припрема дијаграме одређених врста криминала за одређени период с циљем ефикаснијег рада истражитеља, припрема збирну информацију о ситуацији у вези са ратним злочинима, надзире процес разврставања података и свих облика доступних медија, обрађује прикупљене податке о осумњиченим, обавља и друге послове у складу са законом и које му одреди шеф Одсјека. За обављање послова из своје надлежности непосредно је одговоран шефу Одсјека.

**Посебни услови:** ВСС - завршен правни факултет, факултет за криминалистику, криминологију и безбједносне студије, факултет безбједности, висока школа унутрашњих послова или други факултет друштвеног смјера или еквивалент болоњског система студирања вреднован са минимално 240 ЕЦТС бодова, најмање три године радног искуства на истим или сличним пословима, положен стручни управни испит, познавање прописа из области заштите тајних података, познавање рада на рачунару.

**Статус:** Државни службеник – стручни савјетник.

**Број извршилаца**: један (1)

**Мјесто рада**: Источно Сарајево

СЕКТОР ЗА АДМИНИСТРАЦИЈУ И УНУТРАШЊУ ПОДРШКУ

Одсјек за кадровске послове, развој људских ресурса и обуке

**5/01 Шеф Одсјека**

**Опис послова и радних задатака:** Непосредно руководи, организује, координира и усмјерава рад Одсјека, одговоран је за законитост, ефикасност и благовременост у извршавању свих послова и задатака из надлежности Одсјека, даје задатке и усмјерава рад службеника у Одсјеку, прати прописе из области рада и радних односа и о истим даје стручна мишљења, учествује у припреми годишњег динамичког плана запошљавања у Агенцији, плана годишњих одмора запослених у Агенцији, врши најсложеније послове управног рјешавања који се односе на израду и доношење појединачних аката из радних односа, аката којима се регулишу статусна питања запослених, организује и извршава обавезе према другим субјектима из области радно-правних односа запослених, стара се о успостави и вођењу прописаних евиденција, учествује у припреми одлука, конкурса/огласа за попуњавање упражњених радних мјеста у Агенцији, израђује стручне информације из области кадровске политике, даје потребна изјашњења, припрема документацију и по потреби заступа Агенцију у поступцима пред надлежним органима, а који се односе на радно-правни статус запослених у Агенцији, контролише припрему и сачињавање програма и планова обуке запослених, као и њено провођење, обавља и друге послове у складу са законом и које му одреди начелник Сектора. За свој рад и рад Одсјека непосредно је одговоран начелнику Сектора.

**Посебни услови:** ВСС – завршен правни факултет или еквивалент болоњског система студирања вреднован са минимално 240 ЕЦТС бодова, најмање четири године радног искуства на истим или сличним пословима, положен стручни управни испит, познавање прописа из области заштите тајних података, познавање рада на рачунару.

**Статус:** Државни службеник – шеф унутрашње организационе јединице.

**Број извршилаца**: један (1)

**Мјесто рада**: Источно Сарајево

РЕГИОНАЛНА КАНЦЕЛАРИЈА САРАЈЕВО

Одсјек за истраживање ратних злочина и кривичних дјела кажњивих по међународном хуманитарном праву

**6/01 Стручни савјетник - аналитичар**

**Опис послова и радних задатака:** Анализира оперативне информације, податке и документацију из области истраживања ратних злочина и кривичних дјела кажњивих по међународном хуманитарном праву с циљем утврђивања сумње на почињење кривичног дјела из наведене области, истиче главна питања у вези са ратним злочинима, пружа релевантне информације с циљем провођења стратегије истрага што обухвата и потенцијални предмет истраге, припрема најзахтјевније извјештаје, аналитичке закључке, процјене и дијаграме из области ратних злочина и кривичних дјела кажњивих по међународном хуманитарном праву за одређени период са приједлозима за унапређење рада по питању истраживања ратних злочина, те у том смислу усмјерава и пружа стручну помоћ запосленим, анализира кривичне пријаве и информације, прати и проучава питања ратних злочина и кривичних дјела кажњивих по међународном хуманитарном праву,обавља и друге послове у складу са законом и које му одреди шеф Одсјека. За обављање послова из своје надлежности непосредно је одговоран шефу Одсјека.

**Посебни услови:** ВСС - завршен правни, економски, факултет безбједности или други факултет друштвеног смјера или еквивалент болоњског система студирања вреднован са минимално 240 ЕЦТС бодова, најмање три године радног искуства на истим или сличним пословима, положен стручни управни испит, познавање прописа из области заштите тајних података, познавање рада на рачунару.

**Статус:** Државни службеник – стручни савјетник.

**Број извршилаца**: један (1)

**Мјесто рада**: Источно Сарајево

***На овај оглас могу се пријавити само лица запослена као државни службеници у Државној агенцији за истраге и заштиту.***

***Напомена за све кандидате:***

* Комисија за избор бира кандидате на основу података из пријаве, као и знања и способности показаних на стручном испиту који се за кандидате пријављене на интерни оглас састоји од интервјуа.
* Кандидати се обавјештавају о мјесту и времену одржавања интервјуа од стране институције и путем службене интернет странице Агенције за државну службу БиХ.
* Независно о свим другим захтјевима из овог огласа, кандидати који су завршили студије по Болоњском систему студирања, дужни су, поред остале тражене документације, обавезно доставити диплому првог циклуса (или основног додипломског студија), чак и ако се огласом тражи други и трећи циклус Болоњског система студирања, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
* Под радним искуством подразумијева се радно искуство након стечене високе стручне спреме, односно високог образовања.
* Кандидат који буде први на листи успјешних кандидата, односно који буде постављен на оглашено радно мјесто државног службеника, по добијању рјешења треба институцији доставити увјерење о невођењу кривичног поступка (не старије од три мјесеца), ради одлагања истог у његов персонални досије.
* За спровођење конкурсне процедуре по овом интерном огласу формират ће се једна (1) комисија за избор.

**Додатна напомена:**

* Прије постављања, односно пријема у радни однос, за кандидате са листе успјешних обавит ће се безбједносне провјере у складу са поступком за издавање дозволе за приступ тајним подацима одређеног степена тајности, сходно одредби чл. 30. и 31. Закона о заштити тајних постака („Службени гласник БиХ“, бр. 54/04 и 12/09), као и одредбама подзаконских аката донесених на основу наведеног закона.
* У складу са чланом 31. Закона о заштити тајних података неће се извршити постављење, односно именовање кандидата, за којег се након пласмана на листу успјешних кандидата утврди безбједносна сметња.

**Потребни документи:**

**I Овјерене копије:**

* универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године);
* додатка дипломе за кандидате који су високо образовање стекли по Болоњском систему студирања; изнимно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
* [увјерења о држављанству](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (не старије од 6 мјесеци од дана издавања од стране надлежног органа);
* [увјерења о положеном стручном управном односно јавном испиту](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [потврде или увјерења као доказа о траженој врсти радног искуства](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* доказа о траженом нивоу познавања рада на рачунару.

**II Својеручно потписан**:

* попуњен образац Агенције за државну службу БиХ: исти можете преузети на web-страници Агенције: www.ads.gov.ba. Напомињемо да потписан и [попуњен образац](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) не може служити као доказ било ког услова из текста огласа, исти олакшава рад органу који врши избор и именовање, те представља само информације о кандидату, које је потребно доказати траженом документацијом.
* Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

**Обратити пажњу на сљедећа документа која не треба достављати, јер иста не могу служити као ваљан доказ:**

* Увјерење о дипломирању старије од годину дана. Универзитетске дипломе академског звања магистра или еквивалента, академског звања доктора или еквивалента или др. сличне дипломе, уколико исте нису евентуално тражене у посебним условима текста огласа. Исте не могу доказати стечено звање завршеног додипломског (основног) студија. Не достављати универзитетску диплому без додатка дипломи уколико је високо образовање стечено по Болоњском систему студирања.
* У погледу доказивања држављанства и старосне доби не треба достављати копију личне карте, обавјештење да је уведен у евиденцију пребивалишта – боравишта са личним подацима (образац пријава/одјава), неважеће увјерење о држављанству, односно, увјерење старије од шест мјесеци од дана издавања од стране надлежног органа.
* У погледу доказивања стручног управног испита односно јавног испита не достављати увјерења стручних испита у оквиру других струка, увјерења о положеном испиту за судију за прекршаје и сл.
* У погледу радног искуства не достављати: радну књижицу јер иста не може доказати ниједан облик радног искуства, може доказати само радни стаж. Потврде/увјерења којима се доказује радни стаж, такође неће бити узете у разматрање, јер радни стаж представља само вријеме које запосленик проведе у радном односу, исти не може доказати о којој врсти радног искуства је ријеч; уговор о раду, уговор о обављању привремених и повремених послова, уговор о дјелу и др. уговоре; рјешење или одлуку о заснивању/престанку радног односа - исти доказују само почетак/престанак радног ангажмана и назив радног мјеста, не и континуитет истог; споразум, препоруке или друге сличне исправе уколико не садрже све елементе потврде/увјерења, увјерења издата од стране ПИО о подацима регистрованим у матичној евиденцији без потврде ПИО гдје је наведена и разјашњена шифра занимања. Такође, не достављати документа која не садрже елементе потврде или увјерења, односно документа у којима није децидно наведено сљедеће: основне генералије, врста школске спреме у оквиру радног мјеста тј. стручна спрема предвиђена за конкретно радно мјесто, назив радног мјеста, прецизиран период радног ангажовања, те осталим релевантним подацима за доказивање тражене врсте радног искуства.
* У погледу доказивања нивоа знања рада на рачунару, не достављати потврду или увјерење послодавца гдје је лице било у радном односу, којом послодавац потврђује знање рада на рачунару, јер исти није регистрован за обављање те дјелатности, те такви докази нису ваљани. Не достављати свједочанства о завршеним разредима средње школе;
* Непотписан, непопуњен, исправљен или измијењен пријавни образац.

За додатне информације, у погледу потребне документације, кандидати се упућују на службену интернет страницу Агенције за државну службу БиХ (www.ads.gov.ba), линк Конкурси/Стоп грешкама у пријавама.

Изборни процес се проводи у складу са одредбама Правилника о условима и начину обављања интерних конкурса, интерних и екстерних премјештаја државних службеника у институцијама Босне и Херцеговине („Службени гласник БиХ“, бр 62/10, 30/14 и 38/17) и Правилника о карактеру и садржају јавног конкурса, начину

спровођења интервјуа и обрасцима за спровођење интервјуа („Службени гласник БиХ“, бр: 63/16 и 21/17), чији је саставни дио Оквир компетенција.

Све тражене документе треба доставити најкасније до **07.01.2021. године**, путем поштанске службе препорученом пошиљком на адресу:

**Државна агенција за истраге и заштиту**

**“Интерни оглас за попуњавање радних мјеста државних службеника у Државној агенцији за истраге и заштиту“**

**71123 Источно Сарајево, Николе Тесле 59.**

Испуњавање услова утврђених овим огласом рачуна се са даном предавања пријаве.

Непотпуне, неблаговремене и неуредне пријаве, пријаве кандидата који не испуњавају услове овог огласа, као и копије тражене документације које нису овјерене, неће се узимати у разматрање.